กรุงเทพราตรี - วิกิพีเดีย

# กรุงเทพราตรี

### จากวิกิพีเดีย สารานุกรมเสรี

เพลง กรุงเทพราตรี เป็นเพลงของวงดนตรีสุนทราภรณ์ที่แต่งเพื่อพรรณนาความงดงามของกรุงเทพมหานคร ผู้แต่งทำนองคือ เอื้อ สุนทรสนาน ผู้แต่งคำร้องคือ แก้ว อัจฉริยะกุล ขับร้องโดย เอื้อ สุนทรสนาน-ชวลีย์ ช่วงวิทย์

เพลงนี้เป็นเพลงที่ จอมพลถนอม กิตติขจร ชอบฟังเป็นพิเศษ และท่านได้ร้องเพลงนี้ก่อนทำรัฐประหารตัวเองด้วย

## [แก้] เนื้อเพลง

ญ. โอ้กรุงเทพเมืองฟ้าอมร
ช. ฮัม...
ญ. สมเป็นนครมหาธานี
ช. สมเป็นนครมหาธานี
ญ. สวยงามหนักหนายามราตรี
ช. งาม เหลือเกินเพลิดเพลินฤดี
ญ. ช่างงามเหลือที่จะพรรณนา
ช. เที่ยวดูเล่นแลเห็นอาคาร
ญ. ฮัม...
ช. เหมือนดังวิมานสถานเทวา
ญ. เหมือนดังวิมานสถานเทวา
ช. ทั้งยานพาหนะละลานตา
ญ. งามแสนงามเหมาะนามสมญา
ช. เหมือนเทพสร้างมาจึงงามวิไล
ญ. ราชดำเนินน่าเดินเพลิดเพลิน เรียบร้อยพราวพรรณ
ช. สมนามสำคัญเฉิดฉันอำไพ
ญ. แสงไฟแสงโคมเล้าโลมฤทัย
ช. ทั้งเมืองวิไลคล้ายยามทิวา
ญ. ยอดปราสาทเป็นชั้นเป็นเชิง
ช. ฮัม...
ญ. เหมือนลอยระเริงเล่นเหลิงนภา
ช. เหมือนลอยระเริงเล่นเหลิงนภา
ญ. เหมือนดังจะเย้ยดวงดารา
พ. เป็นเพราะจันทร์ผ่องพรรณฉายมา จึงวาววับตายิ่งพาเคลิ้มใจ

ญ. ยอดมณฑปช่อฟ้าตระการ
ช. ฮัม...
ญ. สำเริงสำราญสถานเวียงชัย
ช. สำเริงสำราญสถานเวียงชัย
ญ. เหมือนเมืองสวรรค์ของชาวไทย
ช. ชนทั้งเมืองรุ่งเรืองวิไล
ญ. ถ้วนทั่วทุกวัยเลิศจริงหญิงชาย
ช. ดังจะข่มอัปสรเทวา
ญ. ฮัม...
ช. ยิ้มยวนเย้าตาดูแล้วสบาย
ญ. ยิ้มยวนเย้าตาดูแล้วสบาย
ช. หรือเป็นชาวฟ้ามาเดินกราย
ญ. เมืองนั้นงามดั่งเทพนิยาย
ช. ทั้งหญิงและชายแต่งกายสวยดี
ญ. แหล่งเที่ยวหย่อนใจทั่วไป หลากหลายรายเรียง
ช. หญิงชายเคล้าเคียงเพลินเสียงดนตรี
ญ. ทุกคืนเสียงเพลง ครื้นเครงเพราะดี
ช. สวนลุมพินีเขาดินวนา
ญ. โอ้เมืองแก้วเลิศแล้วราตรี
ช. ฮัม...
ญ. ทุกสิ่งล้วนมีชีวิตชีวา
ช. ทุกสิ่งล้วนมีชีวิตชีวา
ญ. ทั้งเงาลำน้ำเจ้าพระยา
พ. ยามสายลมเฉื่อยฉิวพลิ้วมา ประกายวับตาเลิศเลอนักเอย

ญ. หากกรุงเทพฯขาดฉันและเธอ
ช. ฮัม...
ญ. ถึงงามล้ำเลอไม่พร้อมไพบูลย์
ช. ถึงงามล้ำเลอไม่พร้อมไพบูลย์
ญ. เหมือนเป็นเมืองร้างใจอาดูร
ช. ความวิไลไม่งามพร้อมมูล
ญ. ขาดความสมบูรณ์เกื้อกูลทวี
ช. เมื่อมาอยู่ใกล้ชู้ชูใจ
ญ. ฮัม...
ช. ทั้งเมืองวิไลสดใสทันที
ญ. ทั้งเมืองวิไลสดใสทันที
ช. เพราะเราถนอมกันโดยดี
ญ. ความรักเราแน่นอนทวี
ช. ถึงนานกี่ปีไม่มีร้างรา
ญ. ต่างคนปลื้มเปรมอิ่มเอมคลอเคล้ากันไป
ช. น้ำคำน้ำใจมอบไว้บูชา
ญ. รักเราน้อมนำน้ำคำสัญญา
ช. ขอองค์พุทธารับเป็นพยาน
ญ. จิตสลักด้วยรักเจือจุน
ช. ฮัม...
ญ. นับเป็นผลบุญอุดหนุนบันดาล
ช. นับเป็นผลบุญอุดหนุนบันดาล
ญ. ทุกยามค่ำเช้าเราบนบาน
พ. ความรักเราไม่มีร้าวราน ถ้อยคำสาบานแน่นอนนักเอย

## [แก้] อ้างอิง

บ้านคนรักสุนทราภรณ์

ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B8/%E0%B8%81%E0%B8%A3%E0%B8%B8%E0%B8%87%E0%B9%80%E0%B8%97%E0%B8%9E%E0%B8%A3%E0%B8%B2%E0%B8%95%E0%B8%A3%E0%B8%B5.html".

หมวดหมู่: เพลงสุนทราภรณ์

##### Views

- บทความ
- อภิปราย
- รุ่นปัจจุบัน

##### ค้นหา